open-index/open-wikipedia-markdown huggingface dataset:
הלל פולד

**הלל פולד** הוא יועץ עסקי, בלוגר ועיתונאי טכנולוגיה אמריקאי-ישראלי. עבודתו של פולד מתמקדת בתעשיית ההייטק הישראלית, ייעוץ לחברות סטארטאפ וסיוע בעולמות של שיווק ומיתוג אישי.

## קריירה
פולד החל לכתוב בלוג כאשר עבד בתור כתב טכני בקומברס, חברת טכנולוגיה ישראלית שעסקה בפיתוח ושיווק של תוכנות תקשורת. הבלוג שלו Tech N' Marketing צבר עוקבים ותאוצה, במיוחד לאחר פוסט שלו שבו הוא קרא תיגר על התפיסה המקובלת, וטען שה-Windows Phone של חברת מיקרוסופט יהיה הצלחה. על אף שהתחזית של פולד לא התממשה, הבלוג שלו הפך למוקד ידע עבור משקיעים ויזמים וכלל התייחסות למיזמים מבטיחים בשלבים מוקדמים. במסגרת הבלוג שלו ערך פולד ראיונות עם דמויות בכירות מתחום ההייטק בעולם כגון מארק אנדריסן, גארי ויינרצ׳וק, גיא קוואסאקי, אליסה מילאנו וסטיב ווזניאק.

בנוסף, פולד מייעץ למספר חברות טכנולוגיה בין־לאומיות.הוא מכהן בתור Google Developer Expert, מוביל דעה של Huawei ובוועדה המייעצת של סטארטאפים של Oracle. פולד עבד בתור הדובר של אל על בקמפיין ה-Startup Nation שלהם. והוא הפרזנטור של מספר חברות טכנולוגיה ישראליות כגון Powtoon, Hometalk, Intelligo, ZUtA Labs ו-UMoove. ב-2018 הוא היה הדובר המרכזי בטקס היום של טורו קולג' בניו יורק.

ב-2014 פולד היה מהמייסדים וכיהן בתור CMO של חברת Zula אשר פיתחה תוכנה שנועדה לעזור לצוותים לשתף פעולה דרך דרכי תקשורת משותפים. החברה גייסה מעל שלושה מיליון דולר מקרנות הון סיכון, ביניהן קרן M12 של מיקרוסופט, קרן OurCrowd, ו-Kima Ventures. ב-2016 Zula שינתה כיוון ושינתה את שמה ל-ZCast והפכה את משימתה להוריד את רף הכניסה ליצירת פודקאסטים. ב-2019 ZCast נסגרה.

### חיים אישיים
פולד נשוי ואב לילדים. מתגורר בבית שמש. הוא אחיו של ארי פולד שנרצח בפיגוע דקירה בצומת גוש עציון בשנת 2018.

## קישורים חיצוניים

* 

## הערות שוליים

קטגוריה:בלוגרים ישראלים
קטגוריה:בלוגרים אמריקאים
קטגוריה:עיתונאים ישראלים
קטגוריה:עיתונאים יהודים אמריקאים
קטגוריה:אנשי שיווק
קטגוריה:ישראלים ילידי ארצות הברית
קטגוריה:בוגרי אוניברסיטת בר-אילן
קטגוריה:ישראלים שנולדו במאה ה-20
למבורגיני איסלרו

**למבורגיני איסלרו** (באיטלקית: **Lamborghini Islero**) היא מכונית ספורט בתצורת קופה בסגנון גראן טוריסמו מתוצרת יצרנית מכוניות הספורט האיטלקית **[[למבורגיני]]** אשר יוצרה בין השנים 1968 – 1969 בעיירה Sant'Agata Bolognese  במטרופולין של בולוניה  במחוז אמיליה-רומאניה באיטליה.

### דגמים
* "Lamborghini Islero" - יוצרו 125 יחידות.
* "Lamborghini Islero S" - יוצרו 100 יחידות (יוצר בשנת 1969).

## "למבורגיני איסלרו"

* יוצרו 225 יחידות.
* 2 דלתות קופה.
* מספר נוסעים: 2+2 (מאחור מושב צר מאד).
* מנוע קדמי.
* מנוע בנזין אורכי, קוטר נשא הצילינדר × שבץ בוכנה: 82.00 מ"מ × 62.00 מ"מ.
* סוג הנעה: הנעה אחורית.
* מנוע קירור מים.
* פנסים קדמיים נשלפים (ראו תמונה).
* מערכת חשמל - 12 ואט.
* קיבולת מכל דלק - 80 ליטר.
* צמיגים: 205VR15 מתוצרת פירלי מסוג מבנה צמיגי רדיאלי עוטף .
* יחס כוח / משקל: 255.87 כ"ס ל-1,000 ק"ג.

### תאוצות
* תאוצה בין 0–97 קמ"ש היא 6.2 שניות (דגם "למבורגיני איסלרו").
* תאוצה בין 0–160 קמ"ש היא 13.7 שניות (דגם "למבורגיני איסלרו").
* תאוצה בין 0–97 קמ"ש היא 6.4 שניות (דגם למבורגיני איסלרו S).

## תמונות

קובץ:Lamborghini Islero fl.jpg| "למבורגיני איסלרו" 
קובץ:Lamborghini Islero 001.jpg | "למבורגיני איסלרו" 
קובץ:Techno-Classica 2018, Essen (IMG 9245).jpg | "למבורגיני איסלרו" 
קובץ:Lamborghini Islero - Flick - Concorso Italiano 2004.jpg | "למבורגיני איסלרו" 
קובץ: Lamborghini Islero S.jpg| למבורגיני איסלרו S
קובץ:Lamborghini Islero S-front.jpg | למבורגיני איסלרו S
קובץ:1969 Lamborghini Islero S - fvr.jpg| למבורגיני איסלרו S, שנת 1969
קובץ: Lamborghini Islero german licence registration SG UU 5H-2 pic2.JPG| למבורגיני איסלרו S
קובץ:Lamborghini Islero german licence registration ME QR 7 H pic2.JPG | למבורגיני איסלרו S
קובץ: Lamborghini Islero, Techno Classica 2018, Essen (IMG 9696).jpg| למבורגיני איסלרו S
קובץ:Techno Classica 2018, Essen (IMG 9705).jpg | למבורגיני איסלרו S


## קישורים חיצוניים

* 
* 
* 
* אתר היצרן (lamborghini.com)

## הערות שוליים

קטגוריה:מכוניות ספורט
קטגוריה:מכוניות קופה
קטגוריה:מכוניות גראן טוריסמו
איסלרו
קטגוריה:דגמי מכוניות שהושקו ב-1968
קטגוריה:כלי רכב איטלקיים
אוניברסיטת צ'ינגחווה

**אוניברסיטת צ'ינגחווה**, לעיתים **צ'ינגהואה** (במנדרינית: **清华大学**, פין-יין: qīnghuá dàxué, תעתיק מדויק: צִ'ינְגְחְווָה דָאשׂוֵּ'ה; באנגלית: **Tsinghua University**; בראשי תיבות: **THU**), היא אוניברסיטת מחקר מרכזית בבייג'ינג, וחברה בליגת C9, המאגדת את תשעת מוסדות המחקר המובילים בסין. מאז היווסדה, בשנת 1911, יצאו ממנה מנהיגים בולטים בפוליטיקה, עסקים, אקדמיה ותרבות של סין. האוניברסיטה חברה בהתאגדות אוניברסיטאות האוקיינוס השקט, באיגוד אוניברסיטאות המחקר במזרח אסיה, בליגת C9 ובפורום מנהיגי האוניברסיטאות העולמי.

כפי שמשתמע מהמוטו של האוניברסיטה, *自强不息、厚德载物* (מתורגם בדרך-כלל: "משמעת עצמית, מחויבות חברתית"; בתרגום חופשי: "מאמץ תמידי לשיפור, הובלה מתוך מוסריות"), אוניברסיטת צינגהואה מתמקדת במצוינות אקדמית, שיפור רמת החיים בסין, ופיתוח גלובלי. יחד עם שכנתה, אוניברסיטת פקין, היא מדורגת כאחת מהאוניברסיטאות המובילות בסין ולמעשה בעולם בכלל.  צינגהואה היא "מוסד בדירוג A" בתוכנית הממשלתית "Double First Class University Plan". אוניברסיטת צ'ינגחווה עוסקת במחקר מקיף ומציעה 51 תוכניות לימוד לתואר ראשון, 139 תוכניות לתואר שני ו-107 תוכניות דוקטורט דרך 20 קולג'ים ו-57 מחלקות המכסות מגוון רחב של נושאים.

האוניברסיטה הייתה שותפה לפיתוח HXMT - טלסקופ חלל בתחום קרני רנטגן סיני ראשון ששוגר בשנת 2017.

## דירוגים בין-לאומיים
* דירוג שאנגחאי – מקום 22 (2023)
* Times Higher Education – מקום 12 (2024)
* דירוג QS לאוניברסיטאות – מקום 25 (2024)

## קישורים חיצוניים

* 

## הערות שוליים

*
קטגוריה:ערכים שבהם תבנית בריטניקה אינה מתאימה
צ'ינגחווה
צ'ינגחווה
צ'ינגחווה
צ'ינגחווה
צ'ינגחווה
צ'ינגחווה
זפר-נאמה (שאמי)

**זפר-נאמה** (בפרסית: **ظفرنامه**) הוא חיבור היסטורי מאת נט'אם א-דין שאמי (מת בערך ב-1411) המתאר את כיבושיו של טימור לנג.

בשנת 1401 ביקש טימור לנג משאמי לכתוב ספר שיהיה כתוב בצורה ברורה וקריאה לכול, ובו יסופרו קורותיו וכיבושיו הרבים. שאמי סיים את החיבור כשלוש שנים לאחר מכן, בשנת 1404. חיבור זה היווה בסיס עיקרי לחיבור אחר באותו שם שכתב שרף א-דין עלי יזדי העוסק גם הוא בכיבושיו של טימור לנג.

מהדורה מדעית של החיבור הוכנה בידי המזרחן הצ'כי פליקס טאואר במחצית הראשונה של המאה ה-20.

## הערות שוליים

קטגוריה:ספרי המאה ה-15
קטגוריה:ספרות פרסית
למבורגיני 400 GT

**למבורגיני 400 GT** (באיטלקית: **Lamborghini 400 GT**) היא מכונית ספורט בסגנון גראן טוריסמו מתוצרת יצרנית מכוניות הספורט האיטלקית **[[למבורגיני]]** אשר יוצרה בין השנים 1966 – 1968 בעיירה Sant'Agata Bolognese  במטרופולין של בולוניה  במחוז אמיליה-רומאניה באיטליה.

### דגמים
* "400 GT Interim" (קרוי גם "400 GT").
* "400 GT 2+2".

## "למבורגיני 40 GT"

* יוצרו 247 יחידות.
* 2 דלתות.
* מספר נוסעים: 2+2 (מאחור מושב צר מאד).
* מנוע קדמי.
* מנוע בנזין.
* סוג הנעה: הנעה אחורית.
* מנוע קירור מים.
* 6 מאיידים.
* מערכת חשמל - 12 ואט.
* קיבולת מכל דלק - 86.8 ליטר.
* קוטר סיבוב מינימלי - 11.5 מטר.
* יחס כוח / משקל: 220.41 כ"ס ל-1,000 ק"ג.

### תאוצות
* תאוצה בין 0–100 קמ"ש היא 6.4 שניות.
* זמן נסיעה 400 מטר ראשונים - 15 שניות.
* זמן הנסיעה של הקילומטר הראשון - 25.9 שניות.

## תמונות

קובץ: InterClassics & TopMobiel, MECC Maastricht, 2010 (5).jpg| "למבורגיני 400 GT" 
קובץ: Paris - RM Sotheby’s 2018 - Lamborghini 400 GT 2+2 - 1967 - 010.jpg| "למבורגיני 400 GT", דגם 2+2, שנת 1967  
קובץ: Paris - RM Sotheby’s 2018 - Lamborghini 400 GT 2+2 - 1967 - 002.jpg| "למבורגיני 400 GT", דגם 2+2, שנת 1967  
קובץ:ISLERO LAMBORGHINI.jpg | "למבורגיני 400 GT" 
קובץ: Paris - RM auctions - 20150204 - Lamborghini 400 GT 2+2 - 1966 - 002.jpg| "למבורגיני 400 GT", דגם 2+2, שנת 1966  
קובץ: Paris - RM auctions - 20150204 - Lamborghini 400 GT 2+2 - 1966 - 005.jpg| "למבורגיני 400 GT", דגם 2+2, שנת 1966  
קובץ: 1968-lamborghini-archives.jpg| "למבורגיני 400 GT", דגם 2+2, שנת 1968 
קובץ:Lamborghini 400GT (14290744927).jpg | "למבורגיני 400 GT" 
קובץ: 1967 Lamborghini 400 GT 2+2, rear left, Greenwich 2018.jpg| "למבורגיני 400 GT", דגם 2+2, שנת 1967 
קובץ: Lamborghini 400GT Interior (24896905548).jpg| "למבורגיני 400 GT" - מבט לתא הנהג ולוח מחוונים 
קובץ:Lamborghini 400 GT (4890029160).jpg | "למבורגיני 400 GT" - מבט לתא הנהג ולוח מחוונים 


## קישורים חיצוניים
* 

* 
* 

## הערות שוליים

קטגוריה:מכוניות ספורט
קטגוריה:מכוניות גראן טוריסמו
400 GT
קטגוריה:דגמי מכוניות שהושקו ב-1966
קטגוריה:כלי רכב איטלקיים
מיס פינלנד

[250px|ממוזער|שמאל|טריה נורמי, מיס פינלנד [1959]]

**מיס פינלנד** (בפינית: **Miss Suomi**) היא תחרות יופי בפינלנד.

התחרות אורגנה בפעם הראשונה ב-1931, בשנים 1939–1940 ו-1942–1944 לא התקיימה התחרות עקב מלחמת העולם השנייה.

הזוכה במקום השני נקראת "הנסיכה הראשונה" והזוכה במקום השלישי נקראת "הנסיכה השנייה".

ב-1960 הנסיכה הראשונה הלכה לייצג את פינלנד בתחרות מיס תבל אך לאחר מכן שונה הפורמט כך שהזוכה נהייתה גם ישירות נציגת המדינה בתחרות הבינלאומית, זאת מלבד השנים 1962 ו-1963, משתתפות התחרות גם ייצגו את פינלנד בתחרויות מיס עולם, מיס אינטרנשיונל ומיס אירופה.

נציגות פינלנד זכו ארבע פעמים בתחרויות בינלאומיות.

התחרות משודרת בטלוויזיה הפינית.

ב-1965 ביקרה בישראל הזוכה במיס פינלנד ודגמנה ביגוד לחברת האופנה "דיווה".

ב-1995 הנסיכה השנייה כרמן מאקינן הופיעה בצילומי עירום ובכך נשלל ממנה תוארה היות שדבר זה מהווה הפרה של חוזה התחרות.

## הזוכות

## קישורים חיצוניים

* 

## הערות שוליים

קטגוריה:תחרויות יופי לנשים
קטגוריה:פינלנד: תחרויות יופי
קטגוריה:נשים בפינלנד
האנה סטאר

**האנה סטאר** (בשוודית: **Hanna Stjärne**; נולדה ב-17 במרץ 1969) היא עיתונאית שוודית.

## ביוגרפיה
סטאר נולדה וגדלה בנפת דנדריד ולמדה בבית ספר למוזיקה.

היא למדה עיתונאות באוניברסיטת סטוקהולם ולאחר מכן החלה לעבוד ככתבת פוליטית בתוכנית החדשות "Dagens Eko" של "Sveriges Radio", רשת הרדיו הממלכתית של שוודיה, לאחר מכן שימשה עבור התוכנית ככתבת חדשות חוץ בבריסל.

ב-2001 היא נהייתה לכתבת מדינית וב-2002 נהייתה לאדם הצעיר ביותר לשמש בתפקיד ניהולי ב-Sveriges Radio P1, ערוץ הרדיו המרכזי השוודי, במסגרת תפקידה היא ארגנה וניהלה מספר תוכניות טלוויזיה.

היא זכתה במספר פרסים על עבודתה כעיתונאית.

ב-2010 נבחרה לאישה המנהלת הטובה ביותר בשוודיה.

ב-2011 החלה לשמש כמנכ"לית הקונצרן "UNT" שבבעלותו מספר עיתונים בשוודיה.

ב-2014 הוכרז על מינוייה כמנכ"לית SVT חברת השידור הציבור השוודי, בחירתה לתפקיד זה לוותה בביקורת על התאמתה לתפקיד, במסגרת כהונתה בתפקיד אורגן אירוויזיון 2016.

ב-2015 תמכה בגינוי דבריו של הפוליטיקאי אימי אוקסון.

ב-2017 הצהירה בראיון שהחזון המרכזי של SVT להיות יותר סקרן ובעל מודעות, היא תיארה את פעולת התאגיד כ"חינוך פולקלורי".

סטאר היא אם לבת.

## קישורים חיצוניים

## הערות שוליים

קטגוריה:עיתונאיות שוודיות
קטגוריה:מנכ"לים שוודים
קטגוריה:תאגיד השידור השוודי
קטגוריה:מנכ"ליות
קטגוריה:שוודיות שנולדו ב-1969
שירז אפיק

**שירז אפיק** (נולדה ב-18 בינואר 1974) היא סופרת ישראלית.

## ביוגרפיה
שירז אפיק נולדה בתל אביב. בעלת תואר ראשון בעבודה סוציאלית מאוניברסיטת תל אביב ותואר שני בפסיכולוגיה מ-Kean University שבניו ג'רזי. עבודת התזה שלה עסקה בהעברה בין-דורית של טראומת השואה מהדור השני לדור השלישי.

במשך חמש שנים התגוררה בארצות הברית, שם קיבלה תואר שני ותעודת יועצת התמכרויות. היא עבדה בבית חולים על גלגלים בטיפול בנפגעי נפש. עם שובה לארץ טיפלה בניצולי שואה בביתם.

עוסקת בכתיבת ביוגרפיות כסופרת צללים.

בוגרת סדנת המכניקה של הרגש בהנחיית מעין רוגל וקורס ליסודות התסריטאות בהנחיית צביקה קרצנר.

זוכת תחרות "סיפור שמתחיל בכוס תה" של מרחב טיוטות, 2019.

סיפוריה התפרסמו במספר כתבי עת, בהם מאזניים, המוסך וצריף, וכן באנתולוגיית עברית.

## ספריה
* "לנקות את יפו", 2014, הוצאת מטר
* "בשורות טובות", 2017, הוצאת מטר
* "אבקועים", 2019, הוצאת פרדס
* "מתחת לעור", 2021, הוצאת עברית
* "ליל הברווזים", 2024, הוצאת המקור
* "פסע", 2025, הוצאת המקור

## חיים אישיים
אפיק נשואה ואם לשני בנים.

## קישורים חיצוניים

* 

* 
*
* ראש בראש, ריאיון לאתר עברית
* "בשורות טובות" בין מומלצי נובמבר של מגזין "את"
* ד"ר רותי קלמן על "בשורות טובות", באתר ספריית דימונה
* נורית גרץ על "לנקות את יפו" בתוכנית הרדיו שלרבקה מיכאלי, 103 FM
* 
* 
* 
* 
* 
* 
* 
* 

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות אוניברסיטאות ומכללות בארצות הברית
קטגוריה:בוגרי אוניברסיטאות ומכללות בארצות הברית
קטגוריה:ישראליות שנולדו ב-1974
קטגוריה:ישראלים שנולדו ב-1974
ג'ייסון ויליאמס (סנטר)

**ג'ייסון ויליאמס** (באנגלית: **Jayson Williams**; נולד ב-22 בפברואר 1968) הוא כדורסלן עבר אמריקאי, אשר שיחק בליגת ה-NBA בין השנים 1990–1999. בעונת  השתתף במשחק האולסטאר של ה-NBA כשחקן ניו ג'רזי נטס, וממוצעיו הכוללים לאורך הקריירה הם 7.3 נקודות ו-7.5 ריבאונדים למשחק.

בשנת 2002 הואשם בהריגה של נהג לימוזינה באחוזתו שבניו ג'רזי. בשנת 2010 הודה באשמה במסגרת הסדר טיעון, ונשפט ל-5 שנות מאסר. באפריל 2012 שוחרר ויליאמס בשחרור מוקדם בשל התנהגות נאותה.

## קריירת מכללות
ויליאמס נולד בקרבת העיר צ'ארלסטון שבקרוליינה הדרומית, וגדל ברובע קווינס שבניו יורק. בשנת 1987 החל ללמוד באוניברסיטת סנט ג'ון בניו יורק, ושיחק בקבוצת הכדורסל שלה תחת המאמן חבר היכל התהילה של הכדורסל לו קארנסקה. ב-3 עונותיו בקבוצה קלע 14.9 נקודות והוריד 6.8 ריבאונדים בממוצע למשחק.

## קריירת משחק
בדראפט ה-NBA 1990 נלקח ויליאמס בבחירה ה-21 על ידי פיניקס סאנס, אשר מיד שלחה אותו בטרייד לפילדלפיה 76'. בשתי עונותיו בפילדלפיה מיעט לשחק וקלע 3.8 נקודות בממוצע למשחק.

לקראת עונת  הועבר ויליאמס בטרייד לניו ג'רזי נטס, במדיה שיחק ב-7 העונות הבאות. ב-4 עונותיו הראשונות עם הנטס רשם ממוצעים של 6.1 נקודות ו-6.5 ריבאונדים למשחק כשחקן ספסל, ובעונת  שימש לראשונה כשחקן החמישייה הפותחת וקבע שיאי קריירה של 13.4 נקודות ו-13.5 ריבאונדים בממוצע למשחק. בעונה העוקבת השתתף במשחק האולסטאר של ה-NBA בפעם היחידה בקריירה, לאחר שהציג יכולת מצוינת עם ממוצעים של 13.6 ריבאונדים (שני ב-NBA) ו-12.9 נקודות למשחק.

בקיץ 1998 חתם ויליאמס על הארכת חוזה בניו ג'רזי ל-6 עונות נוספות עבור כ-86 מיליון דולר, אך באפריל 1999 שבר את רגלו השמאלית בצורה קשה במשחק מול אטלנטה הוקס, במה שהתברר כמשחקו האחרון ב-NBA. לאחר שהושבת לכל משך עונת , הודיע ויליאמס על פרישתו ממשחק ביוני 2000.

בשנת 2005 שיחק לתקופה קצרה בקבוצת איידהו סטמפיד מליגת ה-CBA, בטרם פרש ממשחק באופן סופי.

## ההרשעה בהריגה
ב-24 בפברואר 2002 נורה למוות נהג לימוזינה בשם קוסטאס כריסטופי באחוזתו של ויליאמס אשר בניו ג'רזי. באותו ערב הסיע כריסטופי את קבוצת ארגון הצדקה של ויליאמס מבית לחם, פנסילבניה, לביתו של ויליאמס שעל יד טרנטון, ניו ג'רזי. על פי חקירת האירוע, בזמן שערך סיור באחוזתו לחברי הארגון שיחק ויליאמס ברובה הציד שלו, ובטעות פלט כדור אשר פגע בכריסטופי. באפריל 2004 זוּכה ויליאמס ממרבית ההאשמות החמורות נגדו, אך הואשם בהריגה ובניסיון לטייח את מקרה הירי. פסק הדין התעכב במשך מספר שנים בשל סיבות שונות. בינואר 2010 הודה ויליאמס באשמה במסגרת הסדר טיעון, וכחודש לאחר מכן נגזר דינו ל-5 שנות מאסר, עם אפשרות לשחרור מוקדם לאחר 18 חודשים. בסופו של דבר שוחרר ויליאמס באפריל 2012 בשל התנהגות נאותה.

## קישורים חיצוניים

## הערות שוליים

קטגוריה:אמריקאים ילידי קרוליינה הדרומית
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:קרוליינה הדרומית: כדורסלנים
קטגוריה:כדורסלני אוניברסיטת סנט ג'ון בניו יורק
קטגוריה:בחירות דראפט של פיניקס סאנס
קטגוריה:כדורסלני פילדלפיה 76'
קטגוריה:כדורסלני ניו ג'רזי נטס
קטגוריה:כדורסלני איידהו סטמפיד (CBA)
קטגוריה:משתתפי משחק האולסטאר של ה-NBA
קטגוריה:פושעים פליליים אמריקאים
קטגוריה:מורשעים בעבירות המתה בארצות הברית
קטגוריה:אמריקאים שנולדו ב-1968
יחסי טובאלו–ספרד

**יחסי טובאלו–ספרד** הם היחסים הדיפלומטיים הרשמיים שבין **[[טובאלו]]** לבין **[[ממלכת ספרד]]**.

## היסטוריה
האיים השייכים לטובאלו התגלו בשנת 1568 על ידי יורדי ים ספרדים בראשות אלברו דה מנדניה. מגלי ארצות נוספים הגיעו לאיים כגון דון פרנסיסקו ב-1781. האיים הוזנחו על ידי הספרדים שבחרו לא ליישב אותם. האיים היו ברשות עצמם למשך כמה מאות שנים עד שבסופו של דבר הגיעו הבריטים לאיים וייסדו שם קולוניה, כך הוקמה טובאלו.

ספרד כוננה את יחסיה הדיפלומטיים הרשמיים עם טובאלו ב-4 במאי 1995, הן משתפות פעולה דרך ארגונים מולטילטרליים שונים ומגוונים כגון האומות המאוחדות ושיתופי הפעולה של האיחוד האירופי.

## נציגויות דיפלומטיות
* טובאלו אינה מיוצגת בספרד, הן בדרג השגרירות והן בדרג הקונסולרי. טובאלו האמינה את שגרירותה שבבריסל, בירת בלגיה, על ספרד.
* ספרד אינה מיוצגת בטובאלו, הן בדרג השגרירות והן בדרג הקונסולרי. ספרד האמינה את שגרירותה שבקנברה, בירת אוסטרליה, על טובאלו.

## קישורים חיצוניים
* Ficha de Tuvalu, אתר משרד החוץ של ספרד

קטגוריה:ערכים ללא קטגוריות פיזיות - יחסי חוץ
חימו מלך ירושלים

"**חימו מלך ירושלים**" הוא סרט קולנוע ישראלי משנת 1987 בבימויו של עמוס גוטמן, המבוסס על ספר באותו שם מאת יורם קניוק, עם אלונה קמחי, דב נבון, עמירם גבריאל, עופר שיקרצי, עמוס לביא, עליזה רוזן ויוסי גרבר בתפקידים הראשיים.

חלק ממבקרי הקולנוע טענו כי לסרט יש מוטיב הומוסקסואלי של דמות אחות רחמנייה עם גבר מסורס, בדומה לסרטיו של גוטמן העוסקים בנושא זה. עם זאת, סרט זה הוא היחיד מסרטיו של גוטמן שלא עוסק בנושא הומוסקסואליות.

הסרט הוצג בפסטיבלי סרטים בינלאומיים בסן פרנסיסקו, חיפה, שיקגו וטורונטו, אך נכשל בקופות. 

## תקציר העלילה
חימו, אליל בנות פופולרי ומבוקש בירושלים לפני מלחמת העצמאות, מאושפז במצב קשה במנזר שהפך לבית חולים צבאי, לאחר שנפצע בקרב על ירושלים, גפיו נכרתו והוא נפצע קשה בפניו ואינו מדבר. בינו ובין האחות היפהפייה שהתנדבה לטפל בפצועים מתפתחת מערכת יחסים מעוותת, ובמקביל מתוארות מערכות היחסים בין הפצועים האחרים ואחיו של חימו.

## שחקנים ודמויות

## קישורים חיצוניים
אלי אשד הפצוע הירושלמי :הספר והסרט "חימו מלך ירושלים" והמציאות שמאחורי הסיפור" מגזין "יקום תרבות ", אפריל 2025 
* 
*
*מאיר שניצר, איפה אל"ף? איפה בי"ת?, חדשות
*נחמן אינגבר, יש עשן בלי אש, ידיעות אחרונות, 16 באוקטובר 1987

## הערות שוליים

קטגוריה:סרטי 1987
קטגוריה:סרטי עמוס גוטמן
קטגוריה:סרטי מלחמת העצמאות
קטגוריה:סרטים ישראליים מבוססי ספרים
קטגוריה:ירושלים בקולנוע
קטגוריה:סרטים ישראליים משנת 1987
קטגוריה:סרטים על קטועי גפיים
אוהד מאור

[ממוזער|300px|טקס חילופי פיקוד במא"ט, יוני 2020. מימין: מפקד מא"ט היוצא אוהד מאור, מפקד [מל"י דוד זיני ומפקד מא"ט הנכנס ארז אלקבץ]]
**אוהד מאור** הוא קצין בצה"ל בדרגת תת-אלוף המכהן כקצין שריון ראשי. קודם לכן היה מפקד חטיבה 401. בעבר היה מפקד עוצבת ראם ומפקד המרכז לאימונים טקטיים במל"י.

## ביוגרפיה
מאור התגייס לצה"ל בשנת 1998 ושובץ בחיל השריון. עבר הכשרה כלוחם, קורס מפקדי טנקים וקורס קציני שריון. לאחר הקורס שימש מפקד מחלקה. לאחר מכן מונה למפקד פלוגה ב' ברקן בגדוד 46, שהייתה הפלוגה האחרונה בחטיבה 401 שהפעילה טנקי מגח, עליה פיקד עד חורף 2005. במלחמת לבנון השנייה שימש כסגן מפקד גדוד 9 ובהמשך מונה לקצין אג"ם של חטיבה 401. לאחר מכן שימש מפקד גדוד 46 בין השנים 2013–2015, והוביל את הגדוד בין היתר במהלך מבצע צוק איתן. באוגוסט 2017 הועלה לדרגת אל"ם ומונה למפקד עוצבת ראם, ובמקביל למפקד המרכז לאימונים טקטיים (מא"ט) במל"י, תפקיד אותו סיים ביוני 2020. ב-22 ביולי 2020 מונה למפקד חטיבה 401, עליה פיקד עד מאי 2022.

ב-5 בדצמבר 2023 מונה לקצין שריון ראשי והועלה לדרגת תת-אלוף. במרץ 2026 נכנס לתפקידו כראש חטיבת כוח אדם בזרוע היבשה.

למאור תואר ראשון במנהל עסקים עם התמחות בשיווק מהקריה האקדמית אונו..

## קישורים חיצוניים

* של גיבורים": 15 שנים אחרי שנפגע - הטנק חוזר לשימוש
* 

## הערות שוליים

קטגוריה:קציני שריון ראשיים
קטגוריה:מפקדי גדודים בחטיבה 401
קטגוריה:מפקדי עוצבת ראם
קטגוריה:מפקדי המרכז לאימונים טקטיים
קטגוריה:מפקדי חטיבה 401
קטגוריה:תתי-אלופים בצה"ל
קטגוריה:בוגרי הקריה האקדמית אונו
קטגוריה:בוגרי הקריה האקדמית אונו: מנהל עסקים
קטגוריה:חיילי צה"ל במלחמת לבנון השנייה
קטגוריה:חיילי צה"ל במלחמת חרבות ברזל
קטגוריה:ישראלים שנולדו במאה ה-20
ויק אוחנה ג'אן

**ויק אוחנה ג'אן** (נולד ב-27 ביוני 1996), ידוע גם בשמו הפרטי בלבד **ויק**, הוא זמר, ראפר, פזמונאי ומפיק מוזיקלי ישראלי אב לשני ילדים

## קריירה

אוחנה החל את דרכו ב-2017 כאשר חתם בלייבל של הראפר רון נשר, תחילה יחד הוציאו את השיר "בלאט" ולאחר מכן הוציאו יחד שירים נוספים כמו "טובי", "אין קדוש בכנען" ו-"God הביא", שהיו ללהיטים זכו למיליוני השמעות, כמו כן, היה חלק מכותבי השיר "דלה דלה" של נשר. כל השירים נכנסו לאלבומו של רון נשר "ראש העיינשטיין/אינלונימוס", שיצא לאור ב-2018, ובו משתתף ויק בתשעה שירים.

ב-2018 הוציא את השיר סולו הראשון שלו, "פרנסין ומופי". השיר זכה למיליוני השמעות בסטרימינג. ב-2019 הוציא את השיר סולו השני שלו, "לא איתי", שזכה גם הוא להצלחה רבה. ב-10 באוקטובר 2019 הוציא את אלבום הבכורה שלו, "את/ה לא לבד", הכולל הופעות אורח של ניתן בן ארי, דור הראל, ג'הבי, דור3, עומרי 69 סגל ואמיר. האלבום זכה להצלחה רבה בסטרימינג. באותה השנה, השתתף בשירו של אביחי נפתלי, "מה השם שלי", מתוך האלבום "ילד מסדרון", לצד נומי.

בשנת 2021 השתתף באלבום "חלומות בטון" של ההרכב "איגל איי" בהובלת רון נשר. באותה השנה, השתתף ברמיקס לשיר "בארכה" של רוישה ושרק וצוקוש לצד נשר וחביביאן.

ב-2024 הוציא יחד עם רון נשר את השיר "דפוק". בדצמבר אותה השנה, הוציא את הסינגל הראשון מתוך אלבומו השני, "נהנהנה".

ב-2025, השתתף באלבומו השני של נשר, "אסיפת הורים", בשירים "אדם" ו"אמ פמ". באותה שנה הוציא את השיר "מאבד ת'ראש" יחד עם יואש ולסרי. ב-24 בפברואר התארח באלבום של הראפר וייב איש "מחכים לך שם" בשיר "נודר".

## דיסקוגרפיה
### אלבומי אולפן
* 2019: את / ה לא לבד
* 2025: הכל יתהפך לטובה

### אלבומי אוסף
* 2021: חלומות בטון 

## קישורים חיצוניים

## הערות שוליים

 

קטגוריה:זמרים-יוצרים ישראלים
קטגוריה:פזמונאים ישראלים
קטגוריה:ראפרים ישראלים
קטגוריה:ישראלים שנולדו ב-1996
נפתלי רוזנפלד

הרב **נפתלי רוזנפלד** (ז' תשרי התרע"ד, 8 באוקטובר 1913 - ח' שבט תשע"ב 31 בינואר 2012) מייסד בית לפליטות בירושלים ובית החלמה ליולדות וחבר העדה החרדית.

## קורות חייו
נפתלי רוזנפלד נולד בקליינוורדיין שבהונגריה, לר' בנימין ולפיגא פרלמוטר. הרב רוזנפלד גדל והתחנך בקהילה החרדית בהונגריה. בין השאר למד והתחנך אצל הרב חיים אלעזר שפירא ממונקאטש ורבי אהרן ראטה. בשנת תרצ"ו (1936) התחתן והוליד 3 בנות, ושימש כרב של בקשצ'בה בהונגריה.

במלחמת העולם השנייה איבד הרב רוזנפלד את כל משפחתו: הוריו, אשתו ובנותיו נרצחו כולם בשואה. הרב רוזנפלד עצמו הצליח לשרוד וגויס לעבודות כפייה במחנה עבודה מונקא-טאבור

לאחר המלחמה, חזר לשמש כרב בקהילת בקשצ'בהשם ייסד מחדש שירותי קהילה יהודית כמו כשרות ונישואין, ונישא בשנית ליוטא, בת הרב משה יונה שלזינגר. בשנת 1947 מונה לרב העיר של הקהילה היהודית של לאנס בצרפת.

עם הקמתה של מדינת ישראל, עלה הרב רוזנפלד עם אשתו והצטרף לקהילתו של האדמו"ר רבי אברהם יצחק קאהן מתולדות אהרן. כמו כן, היה חבר הנהלת העדה החרדית.

רוזנפלד התפרנס כשוחט למחייתו.

## בית לפליטות

אחרי המלחמה התחיל האדמו"ר רבי אברהם יצחק קאהן לטפל בבנות אשר נותרו מיותמות מהוריהן עקב המלחמה, משראה כי מדובר במעמסה כבדה מדי עבורו, פנה לתלמידו הרב נפתלי רוזנפלד שיקים עבורן מוסד קבע. הרב רוזנפלד, יחד עם שותפו הרב שלמה פפנהיים, שכרו מספר דירות בירושלים לצורך מגוריהן של הבנות, משגדל היקף הבנות תחת השגחתן, בשנת 1955 הקימו עבורן את בית היתומות "בית לפליטות",

בשנת 1972 הקים הרב רוזנפלד ושותפיו את "קריית בנות" ברחוב סורוצקין בירושלים, שהיווה הרחבה של בית לפליטות. בשנת 1974 הקים הרב רוזנפלד ושותפיו את 'בית החלמה ליולדות' בשכונת בית וגן בירושלים. כאשר נוצר צורך במבנה גדול יותר הקימו בשנת 1986 את הקמפוס 'בית החלמה ליולדות' בטלז סטון בסיוע הרב חיים קרייזווירט רבה של אנטוורפן.

הרב נפתלי רוזנפלד נפטר בגיל 98 ונקבר בהר הזיתים בירושלים. בנו, משה יונה, מנהל כיום את בית לפליטות.

## קישורים חיצוניים
* 

## הערות שוליים

קטגוריה:רבנים ישראלים
קטגוריה:יהודים הקבורים בהר הזיתים: חלקת הפרושים
קטגוריה:ישראלים ילידי הונגריה
קטגוריה:עולים לאחר קום המדינה: 1948–1950
קטגוריה:ישראלים שנולדו ב-1913
קטגוריה:ישראלים שנפטרו ב-2012
אוסטרלפס

**אוסטרלפס** (שם מדעי: *Austrelaps*) הוא סוג של נחשים ארסיים ממשפחת הפתניים החיים ביבשת אוסטרליה. בסוג זה 3 מינים. מכונים "ראשי נחושת", בדומה למוקסין הנחושת האמריקאי שאיננו קרוב אליהם.
## מאפיינים
נחשים אלה בעלי קשקשים שחורים עד אפור, צהבהב ואדמדם. אורכם הממוצע 1.4-1.7 מטר ולעיתים רחוקת גם 1.8 מטר.

הם חיים סביב דרומה של אוסטרליה ביערות, ערבות ממוזגות ובמקווי מים שונים. הם פעילי יום ברובם, אז הם מחפשים טרף של צפרדעים וזוחלים אחרים, אם כי הם יצודו כל טרף מתאים. בעת שהצפרדעים נדירות אוכלוסיית הנחשים פוחתת.

הנחש קטלני לבני אדם אך יימנע מתקיפה ויעדיף לברוח מהאדם. הניבים החלולים שלו מזריקים ארס רב, הדומה לזה של קוברה הודית ויכול להרוג בקלות. לארס זה אין נוגדן אך נוגדן של נחש טיגריסי יעיל עבורו.

## מינים
סוג זה כולל, נכון למאי 2025, 3 מינים.
* *Austrelaps labialis*
* אוסטרלפס רמזי (*Austrelaps ramsayi*)
* אוסטרלפס סופרבוס (*Austrelaps superbus*)

## קישורים חיצוניים

## הערות שוליים

קטגוריה:טקסונים שתוארו בידי אריק וורל
קטגוריה:בעלי חיים שתוארו ב-1963
קטגוריה:ערכים שבהם תבנית בריטניקה אינה מתאימה
קטגוריה:פתניים
למבורגיני סיאן FKP 37

**למבורגיני סיאן FKP 37** (באיטלקית: **Lamborghini Sián FKP 37**) היא מכונית-על בתצורת קופה בעלת הנעה היברידית מתוצרת יצרנית הרכב האיטלקית למבורגיני, אשר הוצגה ב-3 בספטמבר 2019 בתערוכת המכוניות הבינלאומית בפרנקפורט . הדגם ישווק משנת 2020, ובתכנון היצרן ייצור של 63 יחידות במהלך שנת 2020.

## פיתוח וייצור
למבורגיני סיאן FKP 37 קרוי על שם המהנדס Ferdinand Piëch  שנפטר ב-25 באוגוסט 2019, וכיהן כנשיא קבוצת פולקסווגן עד 25 באפריל 2015. המכונית מיוצרת בתצורת "Scissor doors"  מערכת ההנעה שלה היא הנעה היברידית המשלבת שני סוגי מנועים, מנוע בעירה פנימית עם מנוע חשמלי. מנוע הבעירה פנימית הוא מנוע בנזין V12 צילנדרים בנפח 6.5 ליטרים המספק כ-785 כוחות סוס ב-8,500 סיבובים לדקה, עם מנוע חשמלי הנטען באמצעות סוללת ליתיום-יון המספק כ-34 כוחות סוס. שני המנועים מפיקים במשותף 819 כ"ס. תיבת הילוכים חצי אוטומטית בעלת שבעה הילוכים. המכונית מאיצה מ-0 ל-100 קמ"ש בתוך 2.8 שניות ומגיעה למהירות מרבית של 350 קמ"ש.

## תמונות

קובץ:Lamborghini Sian at IAA 2019 IMG 0773.jpg|"למבורגיני סיאן FKP 37"
קובץ:Lamborghini Sian at IAA 2019 IMG 0332.jpg|"למבורגיני סיאן FKP 37"
קובץ:Lamborghini Sian at IAA 2019 IMG 0325.jpg|"למבורגיני סיאן FKP 37"


## קישורים חיצוניים

* 
* 
* 
* למבורגיני סיאן, באתר טופ גיר, 3 במרץ 2021

## הערות שוליים

קטגוריה:מכוניות על
קטגוריה:מכוניות ספורט
קטגוריה:מכוניות קופה
קטגוריה:מכוניות היברידיות
ס
קטגוריה:דגמי מכוניות שהושקו ב-2019
קטגוריה:כלי רכב איטלקיים
קטגוריה:מכוניות מנוע מרכזי
יוטיוב מיוזיק

**יוטיוב מיוזיק** (באנגלית: **YouTube Music**) הוא שירות הזרמת מוזיקה מבית יוטיוב שבשליטת גוגל. השירות מציע הזרמת מדיה, חיפוש שירים וסינון לפי ז'אנר, פלייליסטים והמלצות. השירות מציע גם מסלול פרימיום בתשלום, שמאפשר האזנה ללא פרסומות, הפעלה ברקע והורדת שירים להאזנה אופליין. ההטבות מוצעות גם למנויי Google Play Music ויוטיוב פרימיום. נכון לספטמבר 2019 השירות זמין ב-94 מדינות (כולל ישראל).

## היסטוריה
אפליקציית המוזיקה יוטיוב מיוזיק הוכרזה לראשונה באוגוסט 2014, אז נמסר כי תהיה זמינה עם כ-20 מיליון שירים וסרטונים במחיר של 10 דולר לחודש.

אפליקציית המוזיקה יוטיוב מיוזיק הושקה באוקטובר 2015 והופצה ב-12 בנובמבר באותה שנה. היא הופצה לצד YouTube Red, שירות מנויים גדול יותר שמכסה את כל התוכן של יוטיוב, כולל אפליקציית המוזיקה. אף על פי שהשירות היה דומה במהותו לגוגל פליי מיוזיק, הוא יועד למשתמשים שצורכים מוזיקה בעיקר דרך יוטיוב.

ב-17 במאי 2018 הכריזה יוטיוב על גרסה חדשה לשירות, כולל נגן זמין בדפדפן, עיצוב חדש ליישומון המובייל, המלצות דינמיות יותר ושימוש בטכנולוגיית הבינה המלאכותית של גוגל לחיפוש שירים לפי מילותיהם. בנוסף, השירות הפך לעצמאי כך שאפשר לרכוש מינוי רק לו (מה שהפך אותו למתחרה ישיר של ספוטיפיי ואפל מיוזיק), והציע הזרמת שירים ברקע. הוא תומחר ב-9.99 דולר לחודש; במקביל, מחיר יוטיוב פרימיום עלה ל-11.99 דולר למנויים חדשים.

ב-11 בספטמבר 2019 הושק השירות יחד עם יוטיוב פרימיום בישראל.

## תכונות
התוכן בשירות כולל הופעות רבות של זמרים, וכל מה שמסווג כמוזיקה וזמין ביוטיוב.

בתחילה פעל השירות לצד Google Play Music הוותיק יותר, אך מנהל המוצר בגוגל אליאס רומן הודיע כי משתמשי Google Play Music יועברו ליוטיוב מיוזיק, המעבר התרחש בהדרגה במהלך שנת 2020, עד לסגירת Google Play Music בסוף אותה שנה.

ב-18 באפריל 2019 הפך השירות לזמין על גבי פלטפורמת Google Home עם השמעת פרסומות לאנשים לא רשומים.

### מסלולים

## קישורים חיצוניים

* 

* YouTube Music

## הערות שוליים

קטגוריה:תוכנות שהושקו ב-2015
קטגוריה:שירותי הזרמת מוזיקה
קטגוריה:יוטיוב
Don't!

"****" (בעברית: "**אל!**") הוא סינגל שהוקלט על ידי הזמרת-יוצרת הקנדית שאניה טוויין. השיר יצא לאור ב-17 בינואר 2005, על ידי חברת התקליטים מרקורי רקורדס, כסינגל השני מתוך אלבום הלהיטים הראשון של טוויין, ''Greatest Hits''.

עם יציאתו נכנס השיר אל המקום ה-30 במצעד הסינגלים הבריטי.

## רקע וכתיבה
בדומה ל-"" ו-"" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי-פופ, המשלב בתוכו גם את סגנון המוזיקה עכשווית למבוגרים.

הזמרת פאולה פרננדז הקליטה את השיר מחדש בשנת 2007, עבור אלבומה, *Dust in the Wind*.

## וידאו קליפ
הווידאו קליפ המלא שיצא עבור השיר צולם באואחאקה שבמקסיקו ב-"Quinta Real Hotel". הקליפ צולם ב-24 באוקטובר 2004, והופץ ב-2 בינואר 2005. כמו כן, ביים את הקליפ הבמאי ויין אישם, ובו ניתן לראות את טוויין, כשהיא מתהלכת ברחובות עם שמלה.

נכון לספטמבר 2019, מונה הצפיות של הקליפ עומד על כ-16 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי 2004
קטגוריה:סינגלים מ-2005
קטגוריה:שירי שאניה טוויין
קטגוריה:שירים באנגלית
קטגוריה:שירים שנכתבו על ידי שאניה טוויין
קטגוריה:בלדות פופ
קטגוריה:סינגלים בהוצאת מרקורי נאשוויל
יחסי גינאה המשוונית – סין

**יחסי גינאה המשוונית–הרפובליקה העממית של סין** הם היחסים הבילטרליים בין גינאה המשוונית לרפובליקה העממית של סין אש החלו באוקטובר 1970. במהלך שנות ה-70 שתי המדינות חתמו על הסכמי סחר וטכנולוגיה רבים אשר במסגרתם סין השקיעה רבות בפיתוחן של תשתיות תחבורתיות ורפואיות בגינאה המשוונית.

קטגוריה:ערכים ללא קטגוריות פיזיות - יחסי חוץ
יחסי איי שלמה – פיג'י

**יחסי איי שלמה–פיג'י** הם היחסים הבילטרליים בין איי שלמה לפיג'י אשר משגשגים ביותר.

## היסטוריה
היחסים החלו במהלך מלחמת העולם השנייה כאשר חיילים מפיג'י לחמו במסגרת הצבא הבריטי כנגד האימפריה היפנית באיי שלמה. היחסים נוסדו באופן רשמי ביולי 1978 עם עצמאות איי שלמה. כיום חיילים מפיג'י נוכחים במשימות סיוע לאיי שלמה. בהוניארה, בירת איי שלמה קיימת קהילת מהגרים ואנשי עסקים מפיג'י. גם בסובה בירת פיג'י יש קהילה גדולה מאיי שלמה של חקלאים ומהגרים אשר מהווה הקהילה הגדולה יותר של תושבי פיג'י מחוץ לארצם.

ב-11 ביולי 2022, במהלך פורום איי האוקיינוס השקט ה-51 , חתמו שתי המדינות על הסכם להגדרת גבולותיהן הימיים ויחסיהן הדיפלומטיים.

## נציגויות דיפלומטיות
השגרירות של פיג'י בפפואה גינאה החדשה פועלת גם באיי שלמה. לאיי שלמה יש נציבות בסובה.

## הערות שוליים

קטגוריה:ערכים ללא קטגוריות פיזיות - יחסי חוץ
מה יהיה (מיני-אלבום של מרגי)

**מה יהיה** הוא המיני-אלבום הראשון של הזמר-יוצר מרגי. האלבום יצא לאור ב-15 בספטמבר 2019, על ידי חברות התקליטים Mobile1 Music. האלבום כולו הופק בהפקתו של ג'וני גולדשטיין. האלבום מכיל את הסינגלים "הכל שקוף" ו"אסור".

## רקע והפקה
שירי האלבום משלבים את סגנונות הפופ, רית'ם אנד בלוז והטראפ. את שירי האלבום כתב והלחין מרגי יחד עם ג'וני גולדשטיין, בחלק מהשירים הצטרפו לכתיבה וההלחנה טליסמאן, איתי שמעוני, רון ביטון ושי פינטו בין היתר.

## סינגלים
* "הכל שקוף" - יצא לאור ב-1 בספטמבר 2019 כסינגל הראשון מהמיני-אלבום. עם יציאתו נכנס השיר אל המקום ה-3 במצעד של מדיה פורסט ואל המקום ה-10 במצעד השבועי של גלגלצ. השיר נכתב על ידי יהונתן מרגי, יונתן גולדשטיין ושי פינטו, הולחן על ידי מרגי וגולדשטיין, והופק על ידי גולדשטיין גם כן.
* "אסור" - יצא לאור ב-8 בספטמבר 2019 כסינגל השני מהמיני-אלבום. עם יציאתו נכנס השיר אל המקום ה-5 במצעד של מדיה פורסט השיר נכתב על ידי יהונתן מרגי, יונתן גולדשטיין וטליסמאן, הולחן על ידי מרגי וגולדשטיין, והופק על ידי גולדשטיין גם כן.

## רשימת רצועות

## הערות שוליים

קטגוריה:מיני-אלבומי בכורה מ-2019
קטגוריה:אלבומי מרגי
קטגוריה:אלבומי פופ
קטגוריה:אלבומי היפ הופ ישראליים
קטגוריה:אלבומים שהופקו על ידי ג'וני גולדשטיין
I Ain't No Quitter

"**I Ain't No Quitter**" הוא סינגל שהוקלט על ידי הזמרת-יוצרת הקנדית שאניה טוויין. השיר יצא לאור ב-2 במאי 2005, על ידי חברת התקליטים מרקורי רקורדס, כסינגל השלישי והאחרון מתוך אלבום הלהיטים הראשון של טוויין, ''Greatest Hits''.

עם יציאתו נכנס השיר אל המקום ה-22 במצעד הרשמי של קנדה.

## רקע וכתיבה
בדומה ל-"" ו-"" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי.

השיר יצא כסינגל על גבי תקליטור בבריטניה, ומאוחר יותר יצא על גבי תקליטור גם בגרמניה.

## וידאו קליפ
הווידאו קליפ המלא שיצא עבור השיר צולם בטיחואנה שבמקסיקו. הקליפ צולם במרץ 2005, והופץ ב-5 במאי 2005. כמו כן, ביים את הקליפ הבמאי ויין אישם, אשר ביים עבור טוויין את הקליפ של הסינגל הקודם שלה, "".

נכון לספטמבר 2019, מונה הצפיות של הקליפ עומד על כ-15 מיליון צפיות.

## ביקורות
מגזין בילבורד סקרו את השיר וטענו שהוא שיר ש"עוצב לרחבת הריקודים", אך כולל גם שורשי קאנטרי
## מיקומי שיא

## קישורים חיצוניים

## הערות שוליים

קטגוריה:שירי 2004
קטגוריה:סינגלים מ-2005
קטגוריה:שירי שאניה טוויין
קטגוריה:שירים באנגלית
קטגוריה:שירים שנכתבו על ידי שאניה טוויין
קטגוריה:סינגלים בהוצאת מרקורי נאשוויל
יחסי איי שלמה – אינדונזיה

**יחסי איי שלמה–אינדונזיה** הם היחסים הבילטרליים בין איי שלמה לאינדונזיה.

מאז שנת 2012 נרשמו עליות דרמטיות בשיעורי הסחר בין המדינות. ראש ממשלת איי שלמה גורדון דארסי לילו ביקר באינדונזיה באוגוסט 2013. איי שלמה פתחה את שגרירותה בג'קרטה באוגוסט 2014, בעוד שהשגרירות האינדונזית בפורט מורסבי שבפפואה גינאה החדשה אחראית גם על היחסים עם איי שלמה. היחסים החמירו במהלך שנת 2016 כשממשל איי שלמה גינה באומות המאוחדות את הפרות זכויות האדם לכאורה בפפואה המערבית ואף קרא למתן עצמאות למחוז זה. לגינויים אלו הצטרפו המדינות טובאלו, טונגה, איי מרשל, ונואטו ונאורו. כתגובה אינדונזיה תקפה את מדינות אלו בהאשמה שזוהי התערבות בענייניה הפנימיים של אינדונזיה ואף ציצמה את תמיכתה באיי שלמה וונואטו.

קטגוריה:ערכים ללא קטגוריות פיזיות - יחסי חוץ
יחסי איי שלמה – הממלכה המאוחדת

**יחסי איי שלמה–הממלכה המאוחדת** הם היחסים הבילטרליים בין איי שלמה לממלכה המאוחדת. איי שלמה הייתה אחת המושבות האחרונות של בריטניה. לאיים ניתן שלטון עצמי בשנת 1976 וכשנתיים לאחר מכן האיים הפכו למדינה עצמאית לגמרי. עם מתן העצמאות שתי המדינות כוננו יחסים דיפלומטיים מלאים. למעשה, צ'ארלס השלישי הוא גם המלך של איי שלמה, אך ללא תלות בתפקידו כמלך בריטניה. כתוצאה מכך, לבריטניה עצמה אין סמכות שיפוט באיי שלמה.

באמצעות משרד החוץ וחבר העמים בריטניה מעניקה סיוע רב לאיי סלומון המתמקד בשינויי אקלים והעצמת נשים. 15% מהסיוע האירופי באיים מגיע מבריטניה.

בריטניה היא אחת משש מדינות בלבד המפעילות שגרירות בהוניארה שבאיי שלמה. המשלחת מאיי שלמה לנציבות האירופית שבבריסל, בלגיה אחראית גם על היחסים עם בריטניה.

## קישורים חיצוניים

קטגוריה:ערכים ללא קטגוריות פיזיות - יחסי חוץ
יחסי איי שלמה – קובה

**יחסי איי שלמה–קובה** הם היחסים הבילטרליים בין איי שלמה לקובה.

## סקירה כללית
היחסים הם חדשים יחסית והחלו רק בשנת 2007 עם התעניינותה של קובה באיי האוקיינוס השקט. כמו מדינות רבות באזור, גם איי שלמה נהנים מסיוע קובני, בדגש על סיוע רפואי. לאור החוסר ברופאים באיי שלמה, בספטמבר 2007 נשלחו כ-40 רופאים קובנים לאיי שלמה וכ-50 סטודנטים לרפואה מאיי שלמה קיבלו מלגה ללימודי רפואה בקובה. באפריל 2011 הודיעה איי שלמה כי תפתח שגרירות בקובה וכשתיים לאחר מכן איי שלמה הצהירה על תמיכה מוחלטת בקובה בכל סוגיה אשר תעלה באומות המאוחדות.

קטגוריה:ערכים ללא קטגוריות פיזיות - יחסי חוץ
יחסי אוסטרליה–הודו

**יחסי אוסטרליה–הודו** הם היחסים הבילטרליים בין אוסטרליה להודו. לפני עצמאותן, שתי המדינות השתייכו לאימפריה הבריטית. כיום שתי המדינות חולקות קשרים פוליטיים, ביטחוניים, כלכליים ותרבותיים ענפים. מלבד חברותן בחבר העמים הבריטי, הודו ואוסטרליה נמנות בין מייסדות האומות המאוחדות וחברות באיגוד מדינות דרום-מזרח אסיה.

כיום הודו מפעילה שגרירות קנברה וקונסוליות בסידני ובמלבורן. לאוסטרליה יש שגרירות בדלהי וקונסוליות בצ'נאי ובמומבאי. בתחילת 2018 הודיעה ממשלת אוסטרליה כי תקים קונסוליה בקולקטה.

## היסטוריה
לפי עדויות DNA שונות, התקיימה הגירה מהודו לאוסטרליה עוד לפני שנת 5000 לפני הספירה. הקשרים המודרניים בין התרבויות החלו עם הקולוניזציה של אוסטרליה בשנת 1788 והרמתה של מושבת העונשין ניו סאות' ויילס אשר נשלטה על ידי חברת הודו המזרחית הבריטית. מרבית מן הסחר הימי לאוסטרליה נעזר בנמליה של הודו. במושבות הראשונות באוסטרליה הובאו הודים כפועלים אם כי ייבוא פועלים נבלם לאחר עצמאותה של אוסטרליה.

במהלך המאה ה-19 התקיים ייצוא נרחב של פחם וסוסים מניו סאות' ווילס להודו.

במהלך שתי מלחמות העולם חיילים הודים ואוסטרלים נלחמו אלו לצד אלו, כאשר שיתוף הפעולה הנרחב ביותר התרחש במערכת גליפולי בשנת 1915 במסגרת מלחמת העולם הראשונה.

הודו הקימה לראשונה משרד סחר בסידני בשנת 1941.

לאחר מלחמת העולם השנייה ממשלת אוסטרליה בהובלת בן צ'יפלי תמכה בעצמאותה של הודו כחלק מהמאבק בקומוניזם. לאחר מכן ראש הממשלה רוברט מנזיס הוביל את הצטרפותה של הודו לחבר העמים הבריטי. בשנת 1950 מנזיס הפך לראש הממשלה האוסטרלי הראשון שביקר בהודו, שם נפגש עם ראש הממשלה ג'ווהרלל נהרו. בשנות ה-50 וה-60 ניתן לסטודנטים רבים מהודו ללמוד באוסטרליה. לקראת סוף שנות ה-60 החל גל הגירה בולט מהודו לאוסטרליה.

אוסטרליה נוטה לתמוך פומבית בהודו ובסכסוכיה הטריטוריאליים עם הרפובליקה העממית של סין. אמנם לשתי המדינות היו מחלוקות קלות בנוגע למלחמה הקרה, אך מאז שנת 2009 התחזק שיתוף הפעולה הצבאי בין המדינות. אחת לשנתיים אוסטרליה והודו עורכות גם תרגיל ימי משותף באוקיינוס ההודי.

בשנת 2014 ביקר בהודו ראש הממשלה האוסטרלי טוני אבוט. באתה השנה ביקר באוסטרליה נרנדרה מודי שהיה ראש הממשלה ההודי הראשון שביקר באוסטרליה מזה 28 שנים. בשנת 2017 ביקר שוב בהודו ראש הממשלה האוסטרלי מלקולם טרנבול על מנת לחזק את יחסי המדינות. בשנת 2016, המסחר הדו-צדדי בין שתי המדינות הסתכם ב-21.9 מיליארד דולר, לאחר שגדל מ-4.3 מיליארד דולר בשנת 2003. נכון לשנת 2017, לומדים באוסטרליה כ-60,000 הודים.

## קישורים חיצוניים

קטגוריה:אוסטרליה: יחסי חוץ לפי מדינה
קטגוריה:הודו: יחסי חוץ לפי מדינה
יצחק ארדיט

הרב **יצחק ארדיט** (ה'תקי"ט בערך, ~1759 - י"ד בתמוז ה'תקע"ב, 24 ביוני 1812) היה מרבני איזמיר, מחבר הספר **יקר הערך**.

ממוזער

## ביוגרפיה
נולד בשנת התקי"ט בערך באיזמיר לרב שלמה ארדיט. אחיו של הרב רפאל ארדיט. נישא לשרה בת הגביר ר' חיים משה ארדיט, שתמך בו ואפשר לו לשקוד על תלמודו. התבלט כבר בגיל צעיר, וכשהיה בן 15 הספיד את סבו, רבי אהרן אלפנדרי מחבר ספר יד אהרן.

החיד"א התכתב עמו בדברי תורה ומביא מתורתו בכמה מספריו, וכן שלח לו מספריו בתוספת הקדשה, על ספרו שם הגדולים כתב:  חידושיו מוזכרים גם בספרים אחרים של בני תקופתו.

עלה לארץ ישראל לזמן קצר, אך חזר לאיזמיר ונפטר שם. על מצבתו נכתב: .

הוא פעל להדפסת ספר "מטה אפרים" של אפרים ארדיט.

אין להחליף בינו לבין סבו, רבי יצחק ארדיט, (תפ"ד, 1724 - תקל"ח, 1778), שנפטר בירושלים ונטמן בבית הקברות היהודי בהר הזיתים.

## ספרו "יקר הערך"
חיבר את הספר "יקר הערך" על מסכת ערכין (עד דף כא), והספר הושלם עד סוף המסכת על ידי בנו, ר' שלמה, בשם "פחות שבערכין". בסוף הספר נוספו עשרים וחמש דרשות של הרב ארדיט. 

הספר נדפס לראשונה בסלוניקי, תקפ"ג, והוא מצוטט לרוב כאחד הספרים החשובים על מסכת זו. מהדורה שנייה מחודשת יצאה לאור על ידי מכון 'עבודה ברורה', ירושלים תשס"ח.

## לקריאה נוספת
* שמעון ואנונו, ארזי הלבנון - אנציקלופדיה לגאוני ספרד, עמ' 1229.
* שמעון ואנונו, אנציקלופדיה לחכמי טורקיה, עמ' 377–378.
* יעקב גליס, אנציקלופדיה לתולדות חכמי ארץ-ישראל, ב, עמ' קעב

## קישורים חיצוניים
* ספרו יקר ערך, סלוניקי, תקפג באתר היברובוקס
* הספד לזכרו על ידי ר' חיים פלאג'י בספרו ראה חיים, סלוניקי, תר"ך

## הערות שוליים

קטגוריה:איזמיר: רבנים
קטגוריה:פרשני התלמוד
קטגוריה:אנשי עליות קדומות לארץ ישראל
קטגוריה:יורדים מארץ ישראל
קטגוריה:רבנים טורקים
קטגוריה:רבנים ספרדיים
קטגוריה:רבנים ארץ-ישראלים
קטגוריה:עולים לארץ ישראל בשנים 1800–1881
קטגוריה:ילידי 1759
קטגוריה:נפטרים ב-1812
Shoes

"**Shoes**" (בעברית: "**נעליים**") הוא סינגל שהוקלט על ידי הזמרת-יוצרת הקנדית שאניה טוויין. השיר יצא לאור ב-29 באוגוסט 2005, על ידי חברות התקליטים הוליווד רקורדס וליריקס סטריט רקורדס כסינגל מתוך פסקול תוכנית הטלוויזיה "עקרות בית נואשות". השיר הוביל את הפסקול *Music from and Inspired by Desperate Housewives* העוסק בשירי התוכנית "עקרות בית נואשות".

עם יציאתו נכנס השיר אל המקום ה-29 במצעד שירי הקאנטרי של בילבורד.

## רקע וכתיבה
השיר נכתב על ידי שאניה טוויין, רוברט ג'ון "מאט" לאנג, תמי היילר, ג'ואי סקוט וקים טרייבל והופק על ידי רוברט ג'ון "מאט" לאנג. השיר הוא שיר בסגנון הקאנטרי, המשלב בתוכו את סגנון הפופ, אשר אפיינו שירים נוספים של טוויין.

האודיו של השיר עלה ליוטיוב ב-12 ביוני 2009, והצליח לצבור מיליון צפיות.

השיר זכה לתגובות שליליות, כשאחד המבקרים אף כינה אותו "טיפשי בצורה מופלגת".

## מיקומי שיא

## קישורים חיצוניים

## הערות שוליים

קטגוריה:שירי שאניה טוויין
קטגוריה:שירים באנגלית
קטגוריה:שירים שנכתבו על ידי שאניה טוויין
קטגוריה:שירים על הנעלה
קטגוריה:סינגלים בהוצאת הוליווד רקורדס
מולי וינדזור

**מולי וינדזור** (באנגלית: **Molly Windsor**; נולדה ב-19 ביוני 1997) היא שחקנית אנגלייה. היא ידועה מהופעותיה בסרט הטלוויזיה "The Unloved" משנת 2009, ובמיני-סדרה "Three Girls", עליו זכתה בפרס באפט"א לטלוויזיה לשחקנית הטובה ביותר לשנת 2018. ב-2017 נכללה וינדזור ברשימת BAFTA Breakthrough Brit של 20 אישים מתחומי הקולנוע, הטלוויזיה והמשחקים.

## קריירה
התפקיד המקצועי הראשון של וינדזור היה בדמות לוסי מנוורס בסרט הטלוויזיה "The Unloved". על הופעתה נכתב בעיתון הטיימס ש"הדמות מגולמת על ידי וינדזור בשקט מערער יציבות". סמנתה מורטון, התסריטאית והבמאית של הסרט "The Unloved" גילתה אותה בבית ספר למשחק וסוכנות שחקנים "Rama Young Actors". ב-2011 גילמה וינדזור את בתה של מרגרט בסרט "תפוזים ושמש".

וינדזור למדה משחק ב-Nottingham Actors Studio, חברה שהיא עסק חברתי, וסדנת טלוויזיה. היא חתמה על חוזה עם סוכנות כישרונות Artists Partnership שבסיסה בלונדון.

באוגוסט 2024, פורסם כי וינדזור לוהקה לסדרה חדשה של נטפליקס בשם "Out of the Dust". מדובר במותחן פסיכולוגי המתרחש בתוך כת נוצרית שמרנית. הסדרה עוקבת אחרי רוזי (מגולמת על ידי וינדזור), אישה נשואה ואמא, שעוברת תהליך של שחרור והתעוררות מינית בעקבות מפגש עם אסיר נמלט.

## חיים אישיים
וינדזור חיה בבריסטון שבדרבישייר עם משפחתה. היא למדה ב-Central Junior Television Workshop, ובגיל 10 הצטרפה ל-Rama Young Actors.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות ילדות אנגליות
קטגוריה:זוכות פרס באפט"א לטלוויזיה לשחקנית הטובה ביותר
קטגוריה:אנגליות שנולדו ב-1997
קטגוריה:אנגלים שנולדו ב-1997
מישור המימונט

**מישור המימונט** (באנגלית: **Hemimont Plateau**; בבולגרית: **плато Хемимонт**) הוא מישור גבוה, המכוסה קרח, בדרום ארץ גרהאם שבאנטארקטיקה.

גובהו הממוצע של המישור 1,600 מטרים מעל פני הים.

בחלקו הדרומי המישור מתנשא לגובה 1,700 מטרים מעל פני הים; בחלק דרומי זה מצויות גבעת מקלאוד, גבעת ביקון, וגבעת ארמדילו.

המישור גובל במישור אייברי שמצפון לו. המישור ממוקם באמצע הדרך בין חוף לובה וחוף פאלייר שממערב לו, לבין חוף באומן שממזרח לו.

המישור משתרע לאורך 100 קילומטרים, החל מראשי קרחון פינסטרוואלדר וקרחון דמורסט שבצפון, ועד קרחון נני שבדרום.

## היסטוריה
### גילוי המישור
המישור מופה על ידי סוקרים בריטיים בשנת 1974.

### מקור השם
הרמה קרויה על שם הפרובינקיה הרומית "המימונטוס" (באנגלית: "המימונט") שהייתה בדרום מזרח בולגריה.

## לקריאה נוספת

* הגאזט האנטארקטי הבולגרי 

## קישורים חיצוניים
* מישור המימונט באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור מישור המימונט

## הערות שוליים

המימונט
המימונט
המימונט
המימונט
המימונט
המימונט
המימונט
הופלוצפלוס סטפנסי

**הופלוצפלוס סטפנסי** (שם מדעי: *Hoplocephalus stephensii*) הוא מין של נחש ארסי ממשפחת הפתניים החי באוסטרליה. שמו של המין ניתן על שם האקדמאי האוסטרלי ויליאם סטפנס .
## מאפיינים
הנחש מגיע לאורך 70 ס"מ כשהשיא הוא 125 ס"מ, והוא בעל קשקשים שחורים-בהירים. הגוף שטוח בצורתו עם ראש גדול ועיניים שחורות בעלות אישונים מוגדלים. זנבו של הנחש חזק ועוזר לו לחתור במים. נחש זה משריץ עד 9 צאצאים חיים.

נחש זה חי בטבע לאורך חופה המזרחי של אוסטרליה בקווינסלנד וניו סאות' ויילס ומדרים עד לסידני. הוא מצוי באזורי יערות, מישורים נמוכים ובחוף הים. נחש זה מותאם לחיים במים אך יכול להימצא בין ענפי עצים או בין סלעים. הוא פעיל בלילות ואז יוצא לחפש בעזרת לשונו המפוצלת טרף הכולל בעיקר לטאות כמו שממיות וגם נחשים אחרים אך גם עופות ויונקים כמו עכברים ועטלפים קטנים.

הנחש בעל ארס חזק המשפיע על קרישת הדם והוא יכול להרוג אם לא ניתנת עזרה בזמן למטופל.

## קישורים חיצוניים

## הערות שוליים

קטגוריה:בעלי חיים שתוארו ב-1869
קטגוריה:טקסונים שתוארו בידי גרארד קרפט
קטגוריה:פתניים
קטגוריה:אוסטרליה: זוחלים
אוסטרלפס סופרבוס

**אוסטרלפס סופרבוס** (שם מדעי: *Austrelaps superbus*) הוא מין נחש ממשפחת הפתניים ומהסוג אוסטרלפס המצוי בדרום-מזרח אוסטרליה ובאי טסמניה. הוא מכונה "נחש הנחושת האוסטרלי", להבדיל בינו לבין מוקסין הנחושת האמריקאי.
## מאפיינים
אורך נחש זה 1-1.5 מטר והוא בעל קשקשים חומים, אדמדמים, צהבהבים ועד אפורים כהים ושחורים עם בטן בהירה. למרות שמו הוא לא תמיד בעל "ראש נחושת".

נחש זה שוכן בין צמחייה נמוכה באזורים לחים ובמקרים רבים בביצות ומקווי מים רדודים אך באזור העיר סידני נמצא סביב יערות פתוחים. הנחש ניזון מצפרדעים, לטאות וגם מנחשים קטנים ממנו.

זהו נחש ארסי בעל ניבים חלולים היכול להרוג בהכשה מלאת נוירוטוקסינים חזקים. הארס חזק דיו לקטול אדם בוגר, אך במרבית המקרים הנחש מעדיף להימנע מעימות. גם כשמתרחשת הכשה, רוב המוכשים מקבלים טיפול בזמן וניצולים. רק פעמים בודדות נחש זה גרם למוות. עם זאת אין נסיוב לארסו.

## קישורים חיצוניים

## הערות שוליים

קטגוריה:פתניים
קטגוריה:טסמניה: זוחלים
טיטניק II

**טיטניק II** (טיטניק 2; באנגלית: **Titanic II**) היא אוניית נוסעים מתוכננת הנבנית כהעתק של טיטניק. הפרויקט הוכרז בשנת 2012 על ידי איש העסקים האוסטרלי קלייב פאלמר .

## תהליך הבנייה
ב־2012 הכריז קלייב פאלמר שבכוונתו לייסד חברת ספנות חדשה בשם ה"כוכב הכחול" (כהומאז' לחברת "הכוכב הלבן" שבבעלותה הייתה הטיטניק) ולבנות את הטיטניק מחדש לה הוא ייקרא בשם "טיטניק 2".

האונייה הייתה אמורה להפליג ב־2016 אך בגלל בעיות במימון הפסיקו את הבנייה. ב־2018 פורסם כי בעיית המימון טופלה ושהאונייה תושק במהלך שנת 2022 ותפליג את הפלגת הבכורה שלה מסין לדובאי.

עלות האונייה היא כחצי מיליארד דולר, בעוד הטיטניק המקורית עלתה רק 144 מיליון דולר.

האונייה תיבנה במספנות "CSC Jinling"  הממוקמות בסין, בניגוד למקום הבנייה של הטיטניק המקורית שהיה בבלפסט שבאירלנד.

נכון לסוף 2022 הפרויקט נראה כגנוז וללא התקדמות לבנייה.

## מבנה האונייה
מבחינה חיצונית האונייה תיראה כשכפול של הטיטניק המקורית, אך יוספו לה בצדדים סירות הצלה, שבניגוד למצב באונייה המקורית אמורות להספיק לכלל הנוסעים.

האונייה תחולק למחלקות ראשונה, שנייה ושלישית, כמו באונייה המקורית. המחלקות יעוצבו לפי עיצובן בטיטניק המקורית. לנוסעים במחלקה הראשונה יחולקו תחפושות תקופתיות, אותן הם יוכלו ללבוש כדי לדמות חוויה של הפלגה בטיטניק המקורית.

לאונייה יהיו 4 ארובות, שתיים מהן יתפקדו כארובות רגילות והשתיים האחרות ישמשו כגלריות הנצחה. היא תשקול 56 אלף טון, אורכה יהיה 269.15 מטרים וגובהה 53.35 מטרים. האונייה תוכל לשאת 2,435 נוסעים ו־900 אנשי צוות.

בניגוד לאונייה המקורית, האונייה החדשה תונע באמצעות מנועי דיזל.

## ביקורות ותגובות מהעולם
רוב הביקורות למיזם הן חיוביות, מיליוני איש הביעו את התעניינותם ב"טיטניק 2" ורצונם לקנות כרטיס להפלגה על האונייה שלטענתם המיזם הוא "חלום שמתגשם".

ישנן גם ביקורות לא חיוביות, הביקורות הלא חיוביות באו מצאצאיהם של הנספים באסון הטיטניק המקורי שטענו כי טיטניק חדשה "תפגע בזיכרון הנספים".

## רומנדיסי טיטניק
בסמוך להכרזתו של פאלמר על הפרויקט, הכריזו בעליהם של אתר הנופש "רומנדיסי" במחוז סצ'ואן שבסין גם הם על כוונה לבניית אוניית העתק לטיטניק המקורית. האונייה תשמש כאטרקציה תיירותית, ותעגון בנהר הסמוך לאתר הנופש. בניגוד ל"טיטניק II", אונייה זו אינה מיועדת לשיט.

מועד הפעלתה של האונייה מתוכנן לסוף 2022.

## קישורים חיצוניים

## הערות שוליים

קטגוריה:טיטניק
קטגוריה:אוניות נוסעים
מישור אייברי

**מישור אייברי** (באנגלית: **Avery Plateau**) הוא מישור מכוסה קרח, בארץ גרהאם שבאנטארקטיקה.

המישור מצוי באמצע הדרך בין חוף לובט לבין חוף פוין.

אורכו של המישור 64 קילומטרים, והוא מתנשא לגובה של 2,000 מטרים מעל פני הים.

המישור גובל במישור המימונט שמדרום לו, ובמישור ברוס שמצפון לו.

## היסטוריה
### גילוי המישור

לא ידוע מתי התגלה המישור או נראה לראשונה, אך על פי המשוער ראו אותו בינואר 1909 חברי המשלחת הצרפתית לאנטארקטיקה בראשות ז'אן-באטיסט שארקו ממיקומם במצר מאתה. המישור מופתה באמצעות תצלומי אוויר ובהתבסס על פי סקרים שנערכו על הקרקע על ידי סקר שטחי החסות של איי פוקלנד, בשנים 1946–1962.

### מקור השם

הוועדה המייעצת לשמות אנטארקטיים של בריטניה נתנה למישור את שמו בשנת 1955.

המישור נקרא על שמו של סרן ג'ורג' אייברי (George Avery), שהיה רב החובל בספינה לייבלי (*Lively)*, אשר, יחד עם סרן ג'ון ביסקו שהיה רב החובל בבריג *טולה (Tula)*, חקרו אזור זה בחצי האי האנטארקטי בפברואר 1832.

## קישורים חיצוניים
* מישור אייברי באתר הסקר הגאולוגי של ארצות הברית
* מישור אייברי באתר הגאזט האנטארקטי המשווה SCAR של ממשלת אוסטרליה

## הערות שוליים

אייברי
אייברי
אייברי
אייברי
יחסי הממלכה המאוחדת – מלטה

**יחסי הממלכה המאוחדת–מלטה** הם יחסי החוץ בין מלטה והממלכה המאוחדת. שתי המדינות חברות בחבר העמים הבריטי.

## היסטוריה
### תחת שלטון בריטי
בשנת 1800 כבשו הבריטים את האיים מידי הצרפתים וכחלק מהסכם פריז של 1814, עברה מלטה רשמית לשלטון האימפריה הבריטית. האיים שימשו כמפקדת הצי הבריטי בים התיכון (עד שנת 1937).

בתקופת מלחמת העולם השנייה היה למלטה תפקיד חשוב עקב קרבתה לקווי האספקה הגרמניים. על גילוי אומץ הלב בשעת המצור על מלטה, הוענק לאי כולו עיטור גבורה - צלב ג'ורג', אשר מופיע בסמל ובדגל המדינה. גרמניה הנאצית ואיטליה הכינו בשנת 1942 תוכנית מפורטת לפלישה למלטה ("מבצע הרקולס"), אך היא לא הוצאה לפועל.

אחרי מלחמת העולם השנייה התמודדה מלטה עם קשיים כלכליים. כלכלת מלטה התבססה במידה רבה על עבודה עבור הבסיס הימי הבריטי באי. קיצוצים בתקציב הביטחון של בריטניה הביאו לפיטורים במלטה, ומנהיגי האיים הביעו אכזבה מאי התמיכה של ממשלת בריטניה ובעקבות זאת, דרשו מנהיגי האי עצמאות. באוגוסט 1962, בקשה ממשלת מלטה מבריטניה להעניק לאי עצמאות בהקדם האפשרי.

### לאחר העצמאות
בשנת 1964 הוענקה למלטה עצמאות מהאימפריה הבריטית, וחוקת 1964 העמידה את אליזבת השנייה כראש המדינה ומינתה מושל כנציג המלכה באיים. בשנת 1973 הפכה מלטה לרפובליקה החברה בחבר העמים הבריטי ולה נשיא כראש המדינה. מלטה הצטרפה לאיחוד האירופי ב-1 במאי 2004.

ישנה קהילה מלטזית קטנה בבריטניה. בנוסף, הטריטוריה הבריטית של גיברלטר הושפעה משמעותית במהלך המאה ה-18 והמאה ה-19 מהגירה ממלטה.

מאז משאל העם על פרישת הממלכה המאוחדת מהאיחוד האירופי, מספר הבקשות עבור אזרחות מלטזית על ידי אזרחים בריטיים, המבוסס על קשרי משפחה או מגורים לטווח ארוך מגורים, עלייה חדה מ-382 ב-2016 ל-619 ב-2017 ו-704, רק במהלך עשרת החודשים הראשונים של שנת 2018.

## נציגויות דיפלומטיות
מלטה מחזיקה בבריטניה נציבות עליונה בלונדון, וקונסוליות בבלפסט, קארדיף, גלאזגו והאי מאן. מאידך, בריטניה מחזיקה במלטה נציבות עליונה בוולטה בלבד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
גומצן אינסולאריס

**גומצן אינסולאריס** (שם מדעי: *Bothrops insularis*) הוא מין של נחש ארסי ממשפחת הצפעיים ומהסוג גומצן. נחש זה נדיר מאוד בטבע והוא חי רק באי איליה דה קיימדה גרנדה שלחופי סאו פאולו, ברזיל. כינויו של מין זה באנגלית הוא: "golden lancehead" - "גומצן ראש-חנית זהוב".

## מאפיינים
הגומצן מגיע לאורך 70 ס"מ בממוצע ולעיתים לאורך 118 ס"מ. הוא בעל קשקשים זהובים-בהירים עם רצועות חומות בהירות עד זהובות לאורכו והבטן בהירה עד לצבע קרם. הראש רחב ואזור האף מוצר יותר. הוא בעל עיניים צהובות ולצידיהם גומות העוזרות לו לקלוט חום גוף של טרפו.

הנחש מצוי בטבע רק באי מבודד קטן וטרופי שסביבתו מכילה יער גשם טרופי, קרחות ושיחים קטנים ביניהם חיים הנחשים. בעוד הצעירים יאכלו פרוקי-רגליים הבוגרים ניזונים בעיקר מעופות ומלטאות אך גם מנחשים אחרים ואף מגומצנים קטנים מהם. הם ניזונים בדרך כלל ממארב בין ענפי העצים.

הנחש מצוי באי שומם מאנשים כך שאין הרבה מפגשים עם מין זה, אך נחשים שהובאו ליבשת הכישו אנשים. הסיכוי של הקורבן למות הוא 7% ללא טיפול רפואי ו-0.5-3% עם טיפול. ארסו של נחש זה דומה לארס קרובו - גומצן יאררקה וכנראה חזק יותר.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:צפעוני גומה
קטגוריה:ברזיל: מינים אנדמיים
קטגוריה:ברזיל: זוחלים
קטגוריה:זוחלים ביערות הגשם של אמריקה הדרומית